Влез в час, с „Твоя час“

В 19 различни извънкласни дейности и художествени аталиета и клубове имат възможност да се обучават и трупат нови знания през учебната 2017/2018 година учениците от ПМГГ „Никола Обрешков“ в Казанлък, по проекта „ Твоят час“.

За поредна година гимназията е сред най- активните участници в различните направления в проекта на МОН, който е по Оперативна програма „Наука и образование за интелигентен растеж“.

Извънласните дейности са за ученици от 5 до 12 клас и са в няколко категории:

Техника и технологии, интеркултурна комуникация, природо-математическо знание, психология на общуването, езиков свят и приложни изкуства.

Избраните дисциплини в „Твоя час“ са: В света на програмирането с езика С+, Георграфски свят, Експерименти и проучвания, Експериментирам и проучвам, Психология на общуването, Като великите математици, а за а най- малките ученици са клубовете Приказен свят и Приказна работилница, Математиката -лесна и интересна и Художествено ателие.

Занятията в „Твоя час“ водят преподавателите Камен Колев, Руслан Милев, Снежана Томова, Георги Бяндов, Василка Гоева, Светлана Ненкова, Николай Ненков, Нели Говдарова и Милена Цветкова.

Първите часове вече започнаха, като ще продължат до края на учебната година.

Основната цел на проекта „Твоят час“ е създаване на условия за повишаване на потенциала на учениците и възможностите им за успешно завършване на средното образование чрез развиване и надграждане на техните знания, умения и компетентности, придобити в рамките на задължителната им подготовка в училище.